《洗马行》
宋代·陈宗道

玉溪溪头波绿玉，玉溪溪上沙金粟。
晓营出马五花云，鸣榜齐金桥南浴。
马高如屋长如龙，四蹄如铁声如钟。
青刍几束粟几斗，豢汝爱汝争奇功。
编騌抹刷解色罢，黑面雄儿齐上马。
就中一马不敢骑，云是将军临陈者。

作者简介：陈宗道，字道夫，长汀（今属福建）人。真宗大中祥符元年（一○○八）进士。以文墨议论见知于丁谓、寇准。擢开封府教授，卒。事见《八闽通志》卷六九。